Izziņa par atzinumos sniegtajiem iebildumiem

|  |
| --- |
| Ministru kabineta noteikumu projektam “Grozījums Ministru kabineta 2018. gada 3. jūlija noteikumos Nr. 395 "Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība"” |
|  |

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | (19.10.2020.-21.10.2020.) Elektroniskā starpministriju/starpinstitūciju saskaņošana. |
|  |  |
| Saskaņošanas dalībnieki | Tieslietu ministrija, Finanšu ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija |  |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Tieslietu ministrija** (20.10.2020. atzinums Nr.1-9.1/1095) |
| 1. | Izdoti saskaņā ar likuma Par Igaunijas Republikas valdības, Latvijas Republikas valdības un Lietuvas Republikas valdības līgumu par Rail Baltic/Rail Baltica dzelzceļa savienojuma izveidi 2.pantu | Tieslietu ministrija lūdz izvērtēt un atbilstoši precizēt noteikumu projekta izdošanas tiesisko pamatu. Proti vērš uzmanību, ka: pirmkārt, likuma "Par Igaunijas Republikas valdības, Latvijas Republikas valdības un Lietuvas Republikas valdības līgumu par Rail Baltic/Rail Baltica dzelzceļa savienojuma izveidi" 2. pants, uz ko norādīts noteikumu projektā, noteic, ka līgumā paredzēto saistību izpildi koordinē Satiksmes ministrija. Attiecīgi secināms, ka minētajā likuma normā noteiktais neatbilst Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 97. punkta prasībām, jo neparedz pilnvarojumu Ministru kabinetam izdot attiecīgus Ministru kabineta noteikumus. Norādām, ka atbilstoši Satversmes tiesas 2005. gada 21. novembra spriedumam lietā Nr. 2005-03-0306 likumā jābūt tieši ietvertam pilnvarojumam izdot noteikumus un norādītiem Ministru kabineta noteikumu galvenajiem virzieniem. Likumdevējam ir skaidri jānorāda, kādus jautājumus un kādā veidā Ministru kabinets ir tiesīgs noregulēt. Ministru kabinets nav tiesīgs izdot ārējus normatīvos aktus, kas iztulko vai citādi izskaidro likumdevēja izdotos likumus; otrkārt, ciktāl ar noteikumu projektu nav paredzēts grozīt norādi, uz kāda likuma pamata Ministru kabineta 2018. gada 3. jūlija noteikumi Nr. 395 "Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība" izdoti, noteikumu projekta izdošanas tiesiskajā pamatā nepieciešams norādīt Eiropas infrastruktūras savienošanas instrumenta projektu uzraudzības likuma 5. panta otro daļu un 9. panta otro daļu. | **Iebildums ņemts vērā.**Precizēts noteikumu izdošanas tiesiskais pamats. | Izdoti saskaņā ar Eiropas infrastruktūras savienošanas instrumenta projektu uzraudzības likuma 5. panta otro daļu un 9. panta otro daļu |
| **Finanšu ministrija** (21.10.2020. atzinums Nr.12/A-2/5582) |
| 2. | Anotācija | Finanšu ministrija lūdz noteikumu projektā un anotācijā lietot vienotu terminoloģiju attiecībā uz izmaksām, kuru segšanai var pieprasīt papildu valsts budžeta finansējumu, ievērojot, ka šobrīd noteikumu projektā un anotācijā tiek lietots gan “izmaksas, kas neatbilst finansēšanas līguma nosacījumiem”, gan “neattiecināmās izmaksas”. | **Iebildums ņemts vērā.**Anotācijas tekstā precizēts terminu lietojums. Visā tekstā lietots termins “izmaksas, kas neatbilst finansēšanas līguma nosacījumiem”. | Precizēta anotācija. |
| 3. | “7.1 Ja projekta mērķis ir nacionālo interešu objekta izveide, atbalsta saņēmējs izmaksas, kas neatbilst finansēšanas līguma nosacījumiem, sedz no saviem līdzekļiem vai šo izmaksu segšanai piešķirtiem valsts budžeta līdzekļiem. Valsts budžeta līdzekļus šādā gadījumā piešķir saskaņā ar normatīvo aktu par kārtību, kādā pārdala 74. resora "Gadskārtējā valsts budžeta izpildes procesā pārdalāmais finansējums" 80.00.00 programmā "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" plānotos līdzekļus.” | Finanšu ministrija lūdz precizēt noteikumu projekta 1.punktu, nosakot tajā, ka izmaksu, kas neatbilst finansēšanas līguma nosacījumiem, segšanai valsts budžeta finansējums var tikt piešķirts tikai ar atsevišķu Ministru kabineta lēmumu, kā arī tikai tādiem atbalsta saņēmējiem, kuriem nav savu ieņēmumu vai iespējas piesaistīt citus finanšu resursus. | **Iebildums ņemts vērā.** | 7.1 Ja projekta mērķis ir nacionālo interešu objekta izveide, atbalsta saņēmējs izmaksas, kas neatbilst finansēšanas līguma nosacījumiem, sedz no saviem līdzekļiem vai šo izmaksu segšanai piešķirtiem valsts budžeta līdzekļiem. Valsts budžeta līdzekļus šādā gadījumā piešķir atbilstoši normatīvajiem aktiem par 74. resora "Gadskārtējā valsts budžeta izpildes procesā pārdalāmais finansējums" 80.00.00 programmā "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" plānoto līdzekļu pārdales kārtību, ja atbalsta saņēmējam nav savu ieņēmumu vai iespējas piesaistīt citus finanšu resursus un par līdzekļu piešķiršanu no valsts budžeta ir pieņemts atsevišķs Ministru kabineta lēmums. |
| 4. | 7.1 Ja projekta mērķis ir nacionālo interešu objekta izveide, atbalsta saņēmējs izmaksas, kas neatbilst finansēšanas līguma nosacījumiem, sedz no saviem līdzekļiem vai šo izmaksu segšanai piešķirtiem valsts budžeta līdzekļiem. Valsts budžeta līdzekļus šādā gadījumā piešķir saskaņā ar normatīvo aktu par kārtību, kādā pārdala 74. resora "Gadskārtējā valsts budžeta izpildes procesā pārdalāmais finansējums" 80.00.00 programmā "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" plānotos līdzekļus. | Finanšu ministrija lūdz izvērtēt, vai, ņemot vērā noteikumu projekta 1.punktā paredzēto, noteikumu projektā būtu jāiekļauj grozījumi arī citos Ministru kabineta 2018.gada 3.jūlija noteikumu Nr.395 “Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība” punktos, kas nosaka projekta īstenošanas pārskata iesniegšanas un saskaņošanas kārtību, kā arī starpposma un noslēguma maksājumu pieprasījuma iesniegšanas un saskaņošanas kārtību un to iesniegšanas veidlapas. | **Iebildums ņemts vērā.**Ministru kabineta noteikumi Nr.395 “Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība” (turpmāk – Noteikumi) ir izdoti pamatojoties uz Eiropas infrastruktūras savienošanas instrumenta projektu uzraudzības likuma (turpmāk - EISI likums) 5.panta otro daļu un 9.panta otro daļu, kas paredz Ministru kabineta kompetenci noteikt:1) kārtību, kādā uzraudzības iestāde sniedz viedokli par finansēšanas līguma projektu un tā grozījumiem, ja projekta īstenošanai piešķirts valsts budžeta līdzfinansējums;2) projekta īstenošanas uzraudzības kārtību;3) kārtību, kādā projekta iesniedzējs iesniedz projekta iesniegumu saskaņošanai uzraudzības iestādei, un kārtību, kādā uzraudzības iestāde veic projekta iesnieguma saskaņošanu.Līdz ar to Ministru kabinets atbilstoši EISI likumā sniegtajam deleģējumam Noteikumos ir noteicis kārtību, kādā tiek iesniegti un uzraudzīti EISI projekti. Attiecībā uz EISI projektu uzraudzību EISI likums nosaka, kas ietilpst uzraudzības funkcijās, kuras veic Uzraudzības iestāde. Proti, Uzraudzības iestāde pārbauda Atbalsta saņēmēja sagatavoto projekta īstenošanas pārskatu, starpposma un noslēguma maksājuma pieprasījumus; pārbauda projekta ietvaros veikto izdevumu atbilstību finansēšanas līguma prasībām. Svarīgi atzīmēt, ka minētajos pārskatos tiek iekļautas tikai projekta attiecināmās izmaksas, kas definētas finansēšanas līgumā.Līdz ar to citi Noteikumu punkti attiecas uz iepriekšminēto pārskatu iesniegšanu, kuros saskaņā ar finansēšanas līgumu projekta neattiecināmās izmaksas neiekļauj. Attiecīgi virzītā grozījuma dēļ nav nepieciešams grozīt citus Noteikumu punktus vai pielikumus. | 7.1 Ja projekta mērķis ir nacionālo interešu objekta izveide, atbalsta saņēmējs izmaksas, kas neatbilst finansēšanas līguma nosacījumiem, sedz no saviem līdzekļiem vai šo izmaksu segšanai piešķirtiem valsts budžeta līdzekļiem. Valsts budžeta līdzekļus šādā gadījumā piešķir atbilstoši normatīvajiem aktiem par 74. resora "Gadskārtējā valsts budžeta izpildes procesā pārdalāmais finansējums" 80.00.00 programmā "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" plānoto līdzekļu pārdales kārtību, ja atbalsta saņēmējam nav savu ieņēmumu vai iespējas piesaistīt citus finanšu resursus un par līdzekļu piešķiršanu no valsts budžeta ir pieņemts atsevišķs Ministru kabineta lēmums. |
| 5. | Anotācija. | Finanšu ministrija lūdz anotācijas III sadaļas “Tiesību akta projekta ietekme uz valsts budžetu un pašvaldību budžetiem” ailēs “saskaņā ar valsts budžetu kārtējam gadam” un “saskaņā ar vidēja termiņa budžeta ietvaru” norādīt Satiksmes ministrijas budžeta apakšprogrammā 60.07.00 “Eiropas transporta infrastruktūras projekti (Rail Baltica)” plānoto finansējumu, kā arī anotācijas III sadaļas 6.punktā “Detalizēts ieņēmumu un izdevumu aprēķins” norādīt Satiksmes ministrijas budžeta apakšprogrammā 60.07.00 “Eiropas transporta infrastruktūras projekti (Rail Baltica)” plānoto finansējumu saskaņā ar likumprojektu “Par valsts budžetu 2021.gadam” un likumprojektu “Par vidēja termiņa budžeta ietvaru 2021., 2022. un 2023.gadam”, kurā ir iekļauts finansējums pievienotās vērtības nodokļa (turpmāk – PVN) maksājumu segšanai projekta Latvijas aktivitātēm saskaņā ar Ministru kabineta 2019.gada 10.decembra sēdes lēmumu (prot. Nr.57 95.§). Papildus vēršam uzmanību, ka Satiksmes ministrijas valsts budžeta apakšprogrammā 60.07.00 “Eiropas transporta infrastruktūras projekti (Rail Baltica)” izdevumu plāns 2020.gadam ir 73 528 976 EUR, no kuriem valsts budžeta finansējums ir 36 089 727 EUR, turklāt izdevumu izpilde deviņos mēnešos atbilstoši Valsts kases ceturkšņa pārskata datiem ir 14,6 % no gada plāna, tātad jau šobrīd Satiksmes ministrijas budžetā ir pieejami līdzekļi 2020.gadā plānoto projekta izmaksu segšanai. Ņemot vērā minēto, Finanšu ministrija lūdz pārskatīt ailēs “izmaiņas kārtējā gadā, salīdzinot ar valsts budžetu kārtējam gadam” un “izmaiņas, salīdzinot ar vidēja termiņa budžeta ietvaru” norādīto informāciju un precizēt anotācijas III sadaļas 6.punktā sniegto informāciju. Turklāt Finanšu ministrija norāda, ka anotācijas III sadaļas 6.punkta tabulā “RB Projektā kompensējamā PVN aprēķins (par maksājumiem no 2020.gada jūlija)” ir matemātiskas neprecizitātes, proti, rindā “Latvijas valsts budžetā ienākošā PVN kopsumma” 2021.gadā “22 855 618” vietā jābūt “22 855 617”, 2023.gadā “8 752 556” vietā jābūt “8 752 557”, kopā “70 600 625” vietā jābūt “70 600 626” un rindā “Latvijas līdzfinansējamo RBR aktivitāšu PVN 21%” kopā “9 946 938” vietā jābūt “9 946 939”. | **Iebildums ņemts vērā**. Precizēti skaitļi anotācijas III sadaļas 2. punktā, 2.1. apakšpunktā un 6. punktā atbilstoši iebildumā sniegtajai informācijai. | Precizēta anotācija. |
| 6. | Anotācijas III sadaļas 6.punkts.Ar RB Projekta pārvaldību saistītās izmaksas (Baltijas valstis finansē vienādās daļās), balstoties uz RBR iesniegto 2020.gada budžetu, kas ņemts par pamatu 2021.gada un 2022.gada prognozei Latvijas finansējuma daļas aprēķināšanai. | Finanšu ministrija lūdz anotācijas III sadaļas 6.punktā skaidrot, kāpēc Latvijas pusei jānodrošina papildus ar projekta pārvaldību saistītās izmaksas, ņemot vērā, ka Latvijas puse, veicot ieguldījumus pamatkapitālā, jau ir nodrošinājusi AS “RB Rail” finansējumu 3 900 000 EUR apmērā, kas pārsniedz līdzšinējo noslēgto CEF-1, CEF-2 un CEF-3 līgumu ietvaros noteikto Latvijas pusei nodrošināmo līdzfinansējumu 1 754 498 EUR apmērā. Vienlaikus lūdzam anotācijas III sadaļas 8.punktā sniegt informāciju, kāpēc ar projekta pārvaldību saistīto izmaksu segšanai nav iespējams piesaistīt citus resursus kā tikai paredzot nodrošināšanu no valsts budžeta līdzekļiem. | **Iebildums ņemts vērā**.Precizēts un papildināts teksts anotācijas III sadaļas 6.punktā un 8.punktā. | Anotācijas III sadaļas 6.punktā:Ar RB Projekta pārvaldību saistītās izmaksas ir tādas izmaksas, kas neatbilst finansēšanas līguma nosacījumiem, proti, korporatīvās izmaksas, padomes atalgojums u.c., kuras Baltijas valstis finansē vienādās daļās. RBR Akcionāru līguma 5.8.apakšpunkts nosaka, ka, lai īstenotu RB Projektu un sasniegtu RB Projekta rezultātu Baltijas valstis apņemas panākt savstarpēju vienošanos par finanšu resursu nodrošināšanu papildus Eiropas Savienības finansējumam vai trešās puses piesaistītam kredītiestādes finansējumam. Turklāt minētais apakšpunkts nosaka, ka Baltijas valstis apņemas noregulēt Starpvaldību Līgumos valstu saistības attiecībā uz ieguldījumu nodrošināšanu. Tā kā par RB Projektu atbildīgās Baltijas valstu ministrijas un RBR četru pušu sarunās par RBR finansēšanu 2020.-2021.gadā tika panākta vienošanās par iemaksām RBR budžetā, tostarp ar RB Projekta pārvaldību saistīto izmaksu finansēšanai, tad arī Latvija plāno savu finansējuma daļu nodrošināt subsīdiju veidā. Jāatzīmē, ka lai nodrošinātu Projekta nepārtrauktību, finanšu līdzekļi, kas iemaksāti RBR pamatkapitālā, tiek izmantoti RB Projekta aktivitāšu priekšfinansēšanai pirms RBR saņem atbilstošus ārvalstu finanšu palīdzības resursus, kā arī RB Projekta neattiecināmo izmaksu priekšfinansēšanai pirms tiek saņemts dalībvalstu finansējums.Anotācijas III sadaļas 8.punktā:Tā kā RBR nav citu ieņēmumu kā EISI finansējums un dalībvalstu līdzfinansējums projekta aktivitāšu ieviešanai, Baltijas valstis vienādās daļās 33.33% apmērā finansē projekta pārvaldības izmaksas. |

|  |
| --- |
|  |

Kārlis Eņģelis,

Satiksmes ministrijas Rail Baltica departamenta Tiesiskā nodrošinājuma nodaļas vadītājs.

Tālr.Nr. 67028229

Karlis.Engelis@sam.gov.lv